
Előterjesztő: dr. Horváth Klára polgármester
Előterjesztést készítette: dr. Poczok Szabolcs jegyző
Előzetesen tárgyalja: -
Mellékletek: 
· 1. számú melléklet – határozati javaslat
Elfogadás módja: egyszerű többség
Tárgykört rendező jogszabályok: 
· Magyarország helyi önkormányzatairól szóló 2011. évi CLXXXIX. törvény
· a közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet

Előterjesztés
a Képviselő-testület 2026. október 29-i ülésére

diétás étkezésről döntés
Tisztelt Képviselő-testület!

A Pénzügyi és Településfejlesztési Bizottság a 88/2026. (IX.21.) számú határozatával arról döntött, hogy „a Bizottság kéri a Hivatalt, hogy kérjen be adatokat az intézményektől (óvoda, bölcsőde, iskola) a diétás étkezést igénybevevők létszámára nézve. Ezen adatok alapján a Bizottság ismét tárgyalni fog a szülői megkeresésről, addig is kéri az intézményeket, hogy biztosítsák a tárgyi feltéteket a beérkező diétás ételek külön történő elhelyezéséről.”

Az érintett intézmények megkeresése megtörtént, mely alapján a Bábolnai Általános Iskolában 13 fő ételallergiást tartanak nyilván, a Bábolnai Százszorszép Óvoda és Bölcsődében 2 főt, a hűtési, tárolási feltételekről az óvoda gondoskodik. 
Az iskola esetében az Önkormányzat konyháján már jelenleg is biztosítottak a szükséges tárolási, hűtési, műszaki feltételek.

A fenti PTB bizottsági előterjesztésben a szülő által jelzett kérés 1 fő iskolás korú gyermeket érint.
Az árajánlat kérés a korábbi alkalommal már megtörtént a Rábakesz Kft részéről, mely alapján 

a diétás iskolás ebéd ára: 2.490,-/adag
a kiszállítás ára Bábolnára: 5.990,-/nap

Ez a költség az önkormányzat részére komoly anyagi terhet jelentene.

A közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet 15.§ (1), (2) és (2a) bekezdései az alábbiak szerint rendelkeznek.

15. § (1) *  A (..), a nevelési-oktatási intézményben, valamint a szakképző intézményben minden, szakorvos által igazolt diétás étkezést igénylő személy számára a szakorvos, a háziorvos, a házi gyermekorvos vagy az iskola-egészségügyi ellátást végző iskolaorvos által előírt diétás étrendet kell biztosítani (..).
(2) A diétás étrendet az Intézmény úgy is biztosíthatja, hogy ha az Intézmény főzőkonyháján vagy az Intézményt ellátó Közétkeztetőnél nem biztosítottak a diétás ételek előállításához szükséges személyi, tárgyi, műszaki feltételek, az Intézmény azt más – ilyen feltételekkel rendelkező – Közétkeztetőtől rendeli meg.
(2a) *  A nevelési-oktatási intézményben, illetve a szakképző intézményben,, amennyiben a közétkeztetés keretében nem biztosítható a gyermek és a tanuló diétás étkezése, – a szülő, más törvényes képviselő írásbeli nyilatkozata alapján – a gyermek és a tanuló által az intézménybe bevitt, vagy a szülő, más törvényes képviselő által az intézménybe rendelt étel intézményben történő elfogyasztásának lehetővé tételével is biztosítható. Ennek érdekében a nevelési-oktatási intézmény, illetve a szakképző intézmény vezetője köteles biztosítani a hűtés, a melegítés és a fogyasztás megfelelő feltételeit a hatályos jogszabályok és szakmai előírások betartásával.

A Bábolnai Alapszolgáltatási Központ Diákétterem és konyhán diétás étkeztetésre nincs lehetőség. Az intézményben nem biztosítottak a diétás ételek előállításához szükséges tárgyi, műszaki feltételek. Az elmúlt időszakban erre vonatkozó igény nem merült fel. A fenntartó nem tervezi a jövőben a diétás étkeztetés kialakítását. 

A képviselő-testületnek abban kell döntenie, hogy az árajánlatot elfogadja, és felhatalmazza a polgármestert a szerződés aláírására, vagy nem fogadja el az árajánlatot annak jelentős terhe miatt. Az iskola esetében az Önkormányzat konyháján már jelenleg is biztosítottak a szükséges tárolási, hűtési, műszaki feltételek.


Fentiek alapján kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

























1. melléklet az előterjesztéshez – határozati javaslat

Bábolna Város Önkormányzat Képviselő-testületének
……/2026. (….. …..) sz. határozata
A/.Bábolna Város Önkormányzata Képviselő-testülete megtárgyalta és elfogadja a Rábakesz Kft. diétás étkezésre vonatkozó árajánlatát, mely szerint

a diétás iskolás ebéd ára: 2.490,-/adag
a kiszállítás ára Bábolnára: 5.990,-/nap

A fedezetét Bábolna Város Önkormányzata 2026. évi költségvetésről szóló 3/2026. (II.12.) számú önkormányzati rendelet 3. mellékletének K513 Tartalékok (Általános tartalék működési előirányzata) terhére biztosítja.

A Képviselő-testület felhatalmazza a polgármestert a diétás étel szállítási szerződés aláírására és a szükséges intézkedések megtételére.

B/. Bábolna Város Önkormányzata Képviselő-testülete megtárgyalta a Rábakesz Kft. diétás étkezésre vonatkozó árajánlatát, és nem fogadja el azt, és a szerződést nem köti meg. A Bábolnai Százszorszép Óvoda és Bölcsőde esetében a műszaki feltételeket a beérkező diétás ételek külön hűtőbe történő elhelyezésével kapcsolatban biztosítottak. A Bábolnai Általános Iskola esetében az Önkormányzat konyháján már jelenleg is biztosítottak a szükséges tárolási, hűtési, műszaki feltételek.


Felelős: 	polgármester
Határidő: 	2026. szeptember 21.

Bábolna, 2026. október 02.
dr. Horváth Klára
polgármester
